חוק למניעת הסתננות ולהבטחת יציאתם של מסתננים מישראל (תיקוני חקיקה והוראות שעה) (תיקון), התשע"ז-2017
הצעת חוק ממשלתית, הכנסת ה-20
פורסם: ספר החוקים, חוברת 2595, עמ' 326, 2017-01-10T00:00:00+02:00
חוק למניעת הסתננות ולהבטחת יציאתם של מסתננים מישראל (תיקוני חקיקה והוראות שעה) (תיקון), התשע"ז-2017 התקבל בכנסת ביום ד' בטבת התשע"ז (2 בינואר 2017). החוק קובע הוראות בחוק למניעת הסתננות ולהבטחת יציאתם של מסתננים מישראל (תיקוני חקיקה והוראות שעה), התשע"ה-2014 לעניין אופן המיסוי של הפיקדון לגבי מסתננים והעברת כספי פיקדון של מסתנן זכאי שנפטר. בין היתר, קובע החוק כי יוקדם מועד כניסתו לתוקף של ההסדר כאמור, כך שההוראות יכנסו לתוקפן לאחר 90 ימים מיום פרסומו של חוק זה.  בנוסף, נקבע מנגנון להפחתת הסכומים שיש להפקיד עבור מסתנן כאמור, כך ששר העבודה ושר האוצר, בהתייעצות עם שר הפנים ובאישור ועדת העבודה והרווחה, יוכלו לקבוע בצו שיעור מופחת להפקדה, בכפוף למגבלות בחוק.